<classify> Mwandishi Wetu Jeshi la Polisi wilayani Kigoma limezuia mkutano wahadhara wa Mbunge wa Jimbo la Kigoma Mjini, Zitto Kabwe kwa madai ya sababu zakiusalama. Mkutano huo wa Zitto ambaye pia ni Kiongozi waChama cha ACT-Wazalendo, ulipangwa kufanyika leo Ijumaa Januari 17, katika Viwanjavya Mwanga Center, Manispaa ya Kigoma Ujiji. Kwa mujibu wa barua ya Mkuu wa Polisi Wilaya yaKigoma, Raphael Mayunga kwa Ofisi ya Mbunge huyo, Jeshi la Polisi limezuiamkutano huo kwa sababu za kiusalama kutokana na taarifa za kiintelijensiazilizopo. Napenda kukujulisha kuwa mkutano huo umezuiliwa kwatarehe uliyoomba kwa sababu za kiusalama kutokana na kiitelijensia zilizopo. Kwahiyo huruhusiwi kufanya mkutano wala kuendelea na maandalizi ya mkutano huo. Aidha rejea Sheria ya Jeshi la Polisi na HudumaSaidizi sura ya 322 kama ilivyofanyiwa marekebisho mwaka 2002 katika Kifungu 433 4 6, imesema barua hiyo. Akizungumzia uamuzi huo wa jeshi la polisi, Katibuwa Itikadi, Uenezi na Mawasiliano na Umma, ACT Wazalendo, Ado Shaibu amesema; sababuiliyotajwa bila shaka haina mashiko na inalenga kumzuia Zitto Kabwe kutekelezashughuli zake halali za kutumikia wananchi wa jimbo lake.  <topic>: kitaifa 